Alpo siili
Julkaisupäivämäärä 20/08/2008
Ei kommentteja artikkeliin Alpo siili
Kuvasinpa Alpo siilen ruokailuhetkeä. Yllättävän kesy tyyppi, pääsi aivan viereen kuvaamaan.
Julkaisupäivämäärä 25/05/2008
Ei kommentteja artikkeliin Formulat ilmaiseksi netistä
Miksi maksaa formuloista? Netistä löytyy ilmainen striimi, josta voi seurata formulaa reaaliajassa ja vieläpä ihan kohtuullisella kuvanlaadulla. Tässäpä tätä.
edit: linkki ei toimi enää.
Julkaisupäivämäärä 23/05/2008
Ei kommentteja artikkeliin Bensan hinta
No niin poijjaat ja tyttäret, nyt se sitten maksaa sen vanhan kympin. Alkaa oleen hinta kohillaan pikkuhiljaa, että yleensä vihtii edes tankata. Viime viikolla laitoin 98E:tä tankin täyteen, pikkusen yli 94 euroa, ei paha, ei edes satasta. Saatana.
2 euroa litralta on seuraava tavoite, siihen on päästävä. Hinnalla millä hyvänsä ! heh. No, siihen päästään huhujen mukaan jo ”lähiaikoina”, ehkäpä jo tämän vuoden lopulla. Seurailkaamme tilannetta. Siihen asti, antaa löpön palaa, se on löpön tehtävä…
Pipi-TV
Julkaisupäivämäärä 15/09/2007
Ei kommentteja artikkeliin Pipi-TV
Jahas, bongasinpas youtubesta hausmyllyn yhden Pipi-TV jakson.
Toivottavasti näitä tulee lisää. 🙂
Suomi loppuotteluun !
Julkaisupäivämäärä 12/05/2007
Ei kommentteja artikkeliin Suomi loppuotteluun !
Olipa huikea taistelu. Enpä olisi uskonut että leijonat loppuotteluun etenee. Suomen joukkue kun ei mielestäni mikään hyvä tänä vuonna ole. Varsinkin puolustajat ei oikein herättänyt luottamusta. Saravo, Mäntylä, Berg… Veikkasin ennen peliä että veli venäläinen vie pelin 6-1, sen verran taitavia ovat olleet. Pää tais pehmetä pojilla. No, huomenna sitten jännätään miten loppuottelussa käy.
Muistakaapa tänään katsoa euroviisut illalla kymmeneltä kakkoselta. Ei niitä joka vuosi suomessa järjestetä. Ja sitten se veikkaus, että monesko Hanna Pakarinen on. Sanotaan että sijoilla 5-12. Osuukohan yhtään paremmin kohdalle kuin tuo pelin veikkaus. Todennäköisesti ei.
Ja ens lauantaina sitten SAS:siin katsomaan ysärikiertuetta. Hausmylly, Neon2 , Mira ja Movetron. Aijaijai.. legendaarista. Saattaa olla, että joutuu jonku pilsnerinkin EHKÄ maistamaan. Jos uusi Hausmyllyn ”kesäbiisi” kaikkien aikojen rantalomareggae kiinnostaa, niin sen voi ladata osoitteesta Hausmylly.fi. Eihän kellään satu olemaan Hausmyllyn entisiltä sivuilta löytyneitä pipi-tv jaksoja tallessa? Jos löytyy, niin olisin halukas saamaan niitä. Oli sen verran hupaisia pätkiä. 🙂
Rullaluistelu on mukavaa !
Ei kommentteja artikkeliin Rullaluistelu on mukavaa !
Kevään merkki? Ilmeisesti, kaivelin nimittäin rullaluistimet esiin varaston syövereistä. Ja kylläpä oli mukavata luistella pitkästä aikaa. Lähes kahteen vuoteen en ole luistimiin koskenutkaan, sattuneesta syystä. Yllättävän mukavasti jaksoi luistella näin kevään ensi kerraksi. Kävin semmoset 15 km tärähyttään ja sauvojen kanssa tietysti. Pyörätiet oli kyllä osin vielä aika hyvästi soran peitossa mutta eipä tuo menoa kauheasti haitannut.
Uudet rullat kyllä pitäisi ostaa mutta kokeillaan kääntää, jospa ne vielä jonkun aikaa menisi. Ja sauvatkin ovat mallia halpa, nekin voisi kyllä uusia pikkuhiljaa. Onhan nuo yllättävän hyvin kestänytkin monta vuotta jo.
Huomenna uudestaan jos ei paikat ole kovin jumissa. 🙂
Oulun Kärpät…
Ei kommentteja artikkeliin Oulun Kärpät…
…jääkiekon Suomenmestari 2007!!!!!!
Ratkaisun Makua?
Julkaisupäivämäärä 10/04/2007
Ei kommentteja artikkeliin Ratkaisun Makua?
Niinpä vain näyttää käyvän, kuten aikaisemmin jo arvelinkin, että jokerit ei voita yhtään peliä finaaleissa. Veikkaanpa, että hjalliksella ja virmasella jo leuka väpättää kummasti. Epäilen vahvasti, että raksilasta ei torstaina jokerit voittoa hae, vaan poikaa nostellaan kohti kattoa siinä yheksän pinnassa illalla. Sen verran vakuuttavasti kärpät pelaa.
Selostus on kyllä nelosen lähetyksessä aika syvältä. Jokerit sitä ja jokerit tätä, diipa daapa. Jantunen puhuu koko ajan että ”vielä tästä noustaan”. On tainnu jarna unohtaa, että siitä on jo jonkin aikaa kun viimeksi hjalliksen joukoissa neppaili. heh. Luokatonta etten sanoisi. Palautelomeke on viuhunut nelosen sivuilla tiheään, vaikka tuskin se mitään auttaa. Mutta onhan se mukavaa, kun tuollaisen jokeri-hehkutuksen jälkeen Pesonen pussittaa pari kertaa. Tyni ja Jantunen vaikeni kummasti. fufu 🙂
Finaalitunnelmia
Julkaisupäivämäärä 07/04/2007
Ei kommentteja artikkeliin Finaalitunnelmia
Olipa Kärpiltä mahtavaa peliä. Veikkaanpa, että hjalliksen narreilla ei ole paljon nokan (ei kojon :)) koputtamista näissä finaaleissa. Tiistaina otetaan jaffa-areenalla toinen voitto ja torstaina nostellaan ”poikaa” Raksilassa, näin se vaan on.
Mainitaan vielä, että kävin tänään kärkkäisellä ylivieskassa. Ja kyllä, itse The Pasi Nielikäinen oli siellä vesikampauksessaan. Ilmeisesti uudet farkut oli kiikarissa. Meinasin käydä kysymässä, että lähekkö kahtoon peliä ouluun, kun sun kohdaltas kausi on jo paketissa. heh.